钦定古今图书集成/明伦汇编/氏族典/第451卷 > 《廖用贤尚友录》 > 范成大
## 钦定古今图书集成/明伦汇编/氏族典/第451卷 > 《廖用贤尚友录》 > 范成大

按《宋史范成大传》：“成大，字致能，吴郡人。绍兴二十四
年，擢进士第，累迁著作佐郎，罢奉祠。起知处州，除礼
部员外郎。隆兴再讲和，迁成大起居郎，使燕，词气慷
慨，全节而归。除起居舍人，为四川制置使。召对，除权
吏部尚书，拜参知政事。为言者所论。奉祠，起知明州，
进资政殿学士。绍熙四年薨，自号石湖。”